CELEX: 62014CN0518
Language: et
Date: 2014-11-18 00:00:00
Title: Kohtuasi C-518/14: Eelotsusetaotlus, mille on esitanud Niedersächsisches Finanzgericht (Saksamaa) 18. novembril 2014  – Senatex GmbH versus Finanzamt Hannover-Nord

2.2.2015   
            
            
               ET
            
            
               Euroopa Liidu Teataja
            
            
               C 34/12
            
         Eelotsusetaotlus, mille on esitanud Niedersächsisches Finanzgericht (Saksamaa) 18. novembril 2014 – Senatex GmbH versus Finanzamt Hannover-Nord
   (Kohtuasi C-518/14)
   (2015/C 034/12)
   Kohtumenetluse keel: saksa
   
      Eelotsusetaotluse esitanud kohus
   
   Niedersächsisches Finanzgericht
   
      Põhikohtuasja pooled
   
   
      Kaebuse esitaja: Senatex GmbH
   
      Vastustaja: Finanzamt Hannover-Nord
   
      Eelotsuse küsimused
   
   
               1.
            
            
               Kas esmakordselt koostatud arve ex nunc toime, mille Euroopa Kohus tuvastas kohtuasjas Terra Baubedarf-Handel (29. aprilli 2004. aasta otsus kohtuasjas C-152/02, EKL 2004, lk 5583 (1)), on käesoleval juhul, mil tegemist on puuduliku arve täiendamisega, kitsenenud tulenevalt Euroopa Kohtu otsustest Pannon Gép (15. juuli 2010. aasta otsus kohtuasjas C-368/09 (2)) ja Petroma Transport (8. mai 2013. aasta otsus kohtuasjas C-271/12 (3)) selles mõttes, et Euroopa Kohus pidas sellises olukorras lõppkokkuvõttes võimalikuks tagasiulatuva jõu olemasolu?
            
         
               2.
            
            
               Millised miinimumnõuded tuleb esitada tagasiulatuva jõuga parandatavale arvele? Kas maksunumber või käibemaksukohustuslasena registreerimise number peavad olema esitatud juba esialgsel arvel või võib need lisada hiljem, kusjuures esialgse arve alusel sisendkäibemaksu mahaarvamise õigus jääb alles?
            
         
               3.
            
            
               Kas arve parandamist saab veel pidada õigeaegseks, kui arvet parandatakse alles maksuasutuse otsuse (muutmisotsuse) peale esitatud vaide menetlemise käigus?
            
         
      (1)  ECLI:EU:C:2004:268
   
      (2)  ECLI:EU:C:2010:441
   
      (3)  ECLI:EU:C:2013:297